సుందర్ఘర్
ఒడిషా రాష్ట్ర 30 జిల్లాలలో సుందర్ఘర్ జిల్లా ఒకటి. జిల్లా పశ్చిమ సరిహద్దులో చత్తీస్‌గఢ్ రాష్ట్రానికి చెందిన రాయగడ జిల్లా, వాయవ్య సరిహద్దులో చత్తీస్‌గఢ్ రాష్ట్రానికి జాష్పూర్ జిల్లా, ఉత్తర సరిహద్దులో జార్ఖండ్ రాష్ట్రానికి చెందిన సిండెగ జిల్లా, తూర్పు సరిహద్దులో జార్ఖండ్ రాష్ట్రానికి చెందిన పశ్చిం సింగ్‌భుం మరియు దక్షిణ సరిహద్దులో కెందుజహర్ జిల్లా మరియు జర్స్‌ర్గుడా, దేవ్‌గర్ మరియు అంగుల్ జిల్లాలు ఉన్నాయి. జిల్లా కేంద్రంగా సుందర్ఘర్ పట్టణం ఉంది.
సుందర్ఘర్ జిల్లా ఒడిషా రాష్ట్ర వాయవ్యంలో ఉంది. జిల్లా రాష్ట్రంలో (6.23% భూభాగంతో) వైశాల్యపరంగా 2వ స్థానంలో ఉంది. జిల్లా వైశాల్యం 9712 చ.కి.మీ. జిల్లా 21°36′ఉ నుండి 22°32′ ఉ అక్షాంశం మరియు 83°32′తూ నుండి 85°22′తూ రేఖాంశంలో ఉంది.
ప్రస్తుత సుందర్ఘర్ జిల్లా ప్రాంతం మునుపటి గంగాపూర్ మరియు బొనైగర్ రాజాస్థానాలకు చెందినది. స్వాతంత్ర్యానంతరం 1948 జనవరి 1 న ఈ ప్రాంతం భారతప్రభుత్వం భూభాగంతో కలుపబడింది. ప్రాచీన కాలంలో దక్షిణ కోసలలో పాలకుల ఆధీనంలో ఉందని భావిస్తున్నారు. అయినప్పటికీ రాజకుటుంబం గురించి విభిన్నమైన అభిప్రాయాలు ఉన్నాయి. బొనై మండలం అని పిలువబడిన బొనైగర్ ఉత్కల సామ్రాజ్యానికి సామంతరాజైన మయూర పాలకుల పాలనలో ఉండేది. ప్రస్తుత గంగాపూర్ రాజకుటుంబం పర్మర్ సామ్రాజ్యానికి చెందినదిగా భావించబడుతుంది. 
బొనైగర్ కడంబ సామ్రాజ్యానికి చెందినది.
ఈ రెండు రాజాస్థానాలు మరాఠీ చక్రవర్తుల నాగపూర్ సామ్రాజ్యానికి చెందిన సంబలపూర్ పాలకుల ఆధీనంలో ఉంటూ ఉండేది. 1803లో ఈ ప్రాతం నాగపూర్ సైన్యాధ్యక్షుడు రఘూజీ భోంసలా బ్రిటిష్ ప్రభుత్వానికి స్వంతం చేసాడు. ఈ ఒప్పందం రూర్కేలా వద్ద " దేవ్గర్ ఒప్పదం " పేరుతో నెరవేర్చబడింది. 1806 నాటికి ఈ ప్రాంతం తురిగి రఘూజీ భోంసలా ఆధీనంలో ఉంచబడింది. చివరగా 1826 నాటికి బ్రిటిష్ ప్రభుత్వం ఈ ప్రాతం తిరిగి బ్రిటిష్ ఆధీనంలోకి మారింది. 1905 నాటికి ఈ ప్రాంతం చోటానాగ్పూర్ కమీషనర్ ఆధీనంలోకి వచ్చింది. 
అంతేకాక ఈ ప్రాంతానికి ప్రత్యేక రాజకీయ ప్రతినిధిని ఏర్పాటు చేయబడింది. ఈ జిల్లా ప్రస్తుతం " రెడ్ కార్పెట్ "లో భాగంగా ఉంది.
కిసాన్ తెగలకు చెందిన ఓరం, గోండ్ ప్రజలు వ్యవసాయం మరియు ఆహారసేకరణ వంటి వృత్తులను చేపడుతుంటారు. వారి సంగీతానికి, నృత్యానికి మరియు సేవలకు పేరు పొందారు. 
వారు సద్రి, సంబల్పురి, ఒరియా, హిందీ మరియు ఇంగ్లీష్ భాషలను మాత్లాడుతుంటారు. కిసాన్ గ్రామాలలో కుత్రా గ్రామం ప్రత్యేక గుర్తింపును కలిగి ఉంది. రాష్ట్ర రహదారి పక్కన ఉన్న 
రాజ్గంగ్పూర్ - సుందర్ఘర్ ఆధునిక గ్రామాలలో కుత్రా ఒకటి. సుందర్ఘర్ జిల్లాలో ఇది ఒక మండల కేంద్రం. ఇక్కడ పోలీస్ స్టేషను, అగ్నిమాపక కేంద్రం, హాస్పిటల్ మరియు పాఠశాలలు ఉన్నాయి. 
ఈ గ్రామంలో టొప్పోలు అధికంగా నివసిస్తున్నారు. బసు ప్రధాన ప్రయాణ సౌకర్యంగా ఉంది. సమీపంలో ఉన్న రైలు స్టేషను రాజ్గంగ్పూర్‌లో ఉంది. జిల్లాలో ప్రధానంగా ఒరియా భాష వాడుకలో ఉంది. దీనిని సుందర్గాడియా ఒరియా అంటారు. అగారియా ప్రజలు అగారియా భాషను మాట్లాడుతుంటారు. ఇది ఒరియా మరియు హిందీ మిశ్రిత భాష. 
జర్స్‌గుడా, రాజ్ఘర్ సమీపంలో అంగారియాలు అధికంగా జీవిస్తున్నారు. సుందర్ఘర్ జిల్లాలో గిరిజన ప్రజలు అధికంగా జీవిస్తున్నారు. జిల్లాలో ముందరి, కురుఖ్, హో, ఖరియా, శాంతలి భాషలు గిరిజన ప్రజలకు మాతృభాషగా ఉంది. జార్ఖండ్ మరియు చత్తీస్‌గఢ్ సమీపంలోని ప్రజలు హిందీ భాషను అర్ధం చేసుకుని మాట్లాడుతూ ఉంటారు. రూర్కెలాలో నాగరిక ప్రజలు ఒరియా మరియు హిందీ భాషను మాట్లాడుతుంటారు. కార్యాలయాలలో ఆగ్లభాష ఆధిక్యత కలిగి ఉంది. జిల్లాలో ఒరియా మరియు ఆగ్లం అధికార భాషగా ఉంది.
జిల్లాలో చాలా ప్రాముఖ్యమైన ఉత్సవాలలో నౌకై ఒకటి. హిందువులు క్రిస్తవులు కలిసి జరుపుకునే ఉత్సవం ఇది. కర్మ కూడా హిందువులు క్రిస్తవులు కలిసి జరుపుకుంటారు. 
గిరిజనేతర ప్రజలు జగన్నాథుడికి రథయాత్ర ఉత్సవం నిర్వహిస్తుంటారు.
రెండవది భెదబహల్ వద్ద నిర్మించబడుతుంది. వీటితో మరొక దానిని బొనై వద్ద నిర్మించడానికి ప్రయత్నిస్తున్నారు. 
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో సుందర్ఘర్ జిల్లా ఒకటి అని గుర్తించింది.. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న ఒడిషా రాష్ట్ర 19 జిల్లాలలో ఈ జిల్లా ఒకటి..
The following is the 7 Vidhan sabha constituencies of Sundergarh district and the elected members of that area